### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 6. november 2024 har vedtaget Magistratens foranstående indstilling af 8. oktober 2024.

Enhedslisten de Rød-Grønnes byrådsgruppe fremsender mindretalsudtalelse, der lægges på sagen.

###

.

### Resume

Byrådet har besluttet, at der skal udarbejdes en strategi for udvikling af nye kolonihaveområder i [adresse]. Denne indstilling indeholder et udkast til en sådan strategi, hvor nye områder udlægges i takt med den konstaterede efterspørgsel.

Strategiens vision er, at flere aarhusianere skal have bedre adgang til natur og fællesskaber samtidigt med, at der skabes klare rammer for nye kolonihaveområder.

Som en del af strategien foreslås således en klar ramme, som nye kolonihaveområder fremadrettet udlægges indenfor. I rammen indgår bl.a. lokalplanlægning og/eller udarbejdelse af tinglyste deklarationer til regulering af byggeri, pligt til foreningsorganisering med demokratisk valgt forperson, åbenhed overfor for forskellige former for haveforeninger, fortsat kommunalt eje af jorden, ikke-bynære placeringer og gode kollektive trafikforhold samt regler for prissætning og handel med havehusene.

Strategien sendes i høring efter politisk behandling.

### Beslutningspunkter

Det indstilles:

At 1) Strategi for nye kolonihaver i [adresse] sendes i offentlig høring i fire uger.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 08-10-2024

Lona Friis: 3

Fremsendes til [adresse] med bemærkning, at Magistraten i mødet den 8. oktober 2024 anbefaler, at byrådet tiltræder Magistratsafdelingen for Teknik og Miljøs indstilling af 23. september 2024.